కావల్సినవి: రొయ్యలు - 300 గ్రా, ఉల్లిపాయ ముక్కలు - ఒకటిన్నర కప్పు, టొమాటో - ఒకటి పెద్దది, పచ్చిమిర్చి - రెండు, కారం - చెంచా, ధనియాలపొడి - చెంచా, పసుపు - చెంచా, నూనె - పావుకప్పు, ఆవాలు - చెంచా, అల్లంవెల్లుల్లి పేస్టు - అరటేబుల్‌స్పూను, చింతపండు - కొద్దిగా, ఉప్పు - తగినంత, కరివేపాకు రెబ్బలు - రెండు.
మసాలా కోసం కావల్సినవి: జీలకర్ర, వాము, సోంపు - చెంచా చొప్పున, మెంతులు - అర చెంచా, మిరియాలు - అర చెంచా, ధనియాలు- ఒకటిన్నర చెంచా, ఎండుమిర్చి - నాలుగు, దాల్చినచెక్క - చిన్నముక్క, లవంగాలు - ఐదారు, యాలకులు - నాలుగు.
తయారీ: రొయ్యల్ని బాగా శుభ్రంచేసి వాటికి అరచెంచా పసుపూ, కొద్దిగా ఉప్పూ పట్టించి పెట్టుకోవాలి. చింతపండును నానబెట్టుకుని రసం తీసుకోవాలి. మసాలా కోసం పెట్టుకున్న పదార్థాలన్నింటినీ బాణలిలో నూనె లేకుండా వేయించుకుని తరవాత మిక్సీలో పొడిలా చేసుకుని పెట్టుకోవాలి. ఇప్పుడు అదే బాణలిలో నూనె వేడిచేసి ఆవాలు వేయించుకోవాలి. తరవాత కరివేపాకూ, ఉల్లిపాయ టొమాటో ముక్కలూ, పచ్చిమిర్చి ముక్కలూ, అల్లంవెల్లుల్లి పేస్టూ వేయించుకోవాలి. అన్నీ వేగాక కారం, మిగిలిన పసుపూ, ధనియాలపొడీ, తగినంత ఉప్పూ వేసుకుని బాగా కలపాలి. టొమాటోలు ఉడికాక ముందుగా సిద్ధంచేసుకున్న రొయ్యల్ని వేసేయాలి. అవి కూడా వేగాక చింతపండు గుజ్జూ, కాసిని నీళ్లు పోసి మూత పెట్టేయాలి. రెండు నిమిషాల తరవాత ముందుగా చేసుకున్న మసాలా వేసి బాగా కలిపి దింపేస్తే సరిపోతుంది.
kavalsinavi: royyalu - 300 gra, ullipaya mukkalu - okatinnara kappu, tomato - okati peddadi, pachimirchi - rendu, kaaram - chencha, dhaniyalapodi - chencha, pasupu - chencha, noone - paavukappu, aavaalu - chencha, allamvellulli pestu - aratebulespoonuu, chintapandu - koddigaa, uppu - taginanta, karivepaaku rebbalu - rendu.
masala kosam kavalsinavi: jeelakarra, vaamu, sompu - chencha choppuna, mentulu - ara chencha, miriyaalu - ara chencha, dhaniyalu- okatinnara chencha, endumirchi - naalugu, daalchinachekka - chinnamukka, lavangaalu - aidaaru, yaalakulu - naalugu.
tayaarii: royyalni baga subhranchesi vaatiki arachenchaa pasupuu, koddigaa uppoo pattinchi pettukovali. chintapandunu naanabettukuni rasam teesukovali. masala kosam pettukunna padaarthaalannintinii baanalilo noone lekunda veyinchukuni taravaata mixilo podila chesukuni pettukovali. ippudu adhe baanalilo noone vedichesi aavaalu veyinchukovali. taravaata karivepaakuu, ullipaya tomato mukkaluu, pachimirchi mukkaluu, allamvellulli paestoo veyinchukovali. annee vegaaka kaaram, migilina pasupuu, dhaniyalapodi, taginanta uppoo vesukuni baga kalapali. tomatolu udikaka mundugaa siddhamchesukunna royyalni veseyali. avi kuudaa vegaaka chintapandu gujju, kaasini neellu posi mootha petteyaali. rendu nimishaala taravaata mundugaa chesukunna masala vesi baga kalipi dimpeste saripotundi.